ພວກຜູ້ນຳລີເບຍ ພວມຫາລືກັບ ເຈົ້າໜ້າທີ່ຕ່າງປະເທດ (ເບິ່ງວີດີໂອ)
ພວກຜູ້ນຳລັດຖະບານຊົ່ວຄາວລີເບຍ ແລະເຈົ້າໜ້າທີ່ຕ່າງປະເທດ ຫາລືກັນ ກ່ຽວກັບການຊ່ອຍເຫຼືອທີ່ຈຳເປັນ
ບັນດາສະມາຊິກຂອງສະພາປົກຄອງໃນໄລຍະຂ້າມຜ່ານຂອງລີເບຍ ພວມດຳເນີນງານຮ່ວມ ກັບພວກເຈົ້າໜ້າທີ່ຕ່າງປະເທດ ເພື່ອຊອກຫາຊ່ອງທາງຢ່າງເປັນການສະເພາະເຈາະຈົງ ໃນ ການຊ່ອຍປະເທດຂອງພວກເຂົາເຈົ້າ ໃຫ້ຟື້ນໂຕຈາກການສູ້ລົບ ຕໍ່ຕ້ານທ່ານ Moammar Gadhafi ທີ່ດຳເນີນມາເປັນເວລາຫຼາຍໆເດືອນນັ້ນ ກອງປະຊຸມທີ່ກຸງປາຣີໃນວັນສຸກມື້ນີ້ ມີຂຶ້ນນຶ່ງມື້ ຫຼັງຈາກພວກຜູ້ນຳຂອງໂລກທີ່ໄດ້ພົບປະ ກັນຢູ່ທີ່ນັ້ນໄດ້ໃຫ້ຄຳໝັ້ນສັນຍາທີ່ຈະໃຫ້ການສະໜັບສະໜຸນທາງດ້ານການເງິນແລະດ້ານ ມະນຸດສະທຳໃນມູນຄ່າ 15 ພັນລ້ານໂດລາແກ່ລັດຖະບານຊົ່ວຄາວຂອງລີເບຍ ຄະນະບູ ລະນະສ້າງຂອງລີເບຍຈະເປັນຜູ້ພິຈາລະນາວ່າ ຄວນຈະໃຊ້ເງິນທີ່ຫາກໍຖືກປ່ອຍຈາກການ ກັກເຫຼົ່ານີ້ແບບໃດ ຂະນະດຽວກັນ Turkey ໄດ້ເປີດສະຖານທູດຂອງຕົນທີ່ນະຄອນຫຼວງຕຣີໂປລີຄືນໃໝ່ໃນ ວັນສຸກມື້ນີ້ິ້ ຫຼັງຈາກໄດ້ມີການປະກາດ ໃນມື້ວັນພະຫັດວານນີ້ຂອງຫຼາຍໆປະເທດເຊ່ນ ໂຣເມເນຍແລະຣັດເຊຍວ່າຕົນໄດ້ຮັບຮູ້ສະພາໄລຍະຂ້າມຜ່ານເປັນອຳນາດການປົກຄອງທີ່ ຖືກຕ້ອງຊອບທຳຂອງລີເບຍ ໃນອີກດ້ານນຶ່ງນັ້ນ ໃນວັນພະຫັດວານນີ້ເຈົ້າໜ້າທີ່ດ້ານທະຫານທ່ານນຶ່ງຂອງລັດຖະບານ ຊົ່ວຄາວລີເບຍເອີ້ນທ່ານ Gadhafi ວ່າ ຫຼອກລວງໃນການຕອບໂຕ້ຕໍ່ການຖະແຫຼງຂອງ ອະດີດຜູ້ນຳລີເບຍເມື່ອໄວໆມານີ້ທີ່ຮຽກຮ້ອງໃຫ້ພວກສະໜັບສະໜຸນທ່ານສືບຕໍ່ການສູ້ລົບ ພັນເອກ Ahmad Bani ໂຄສົກຂອງສະພາໄລຍະຂ້າມຜ່ານແຫ່ງຊາດກ່າວໃນຕອນແລງ ຂອງວັນພະຫັດວານນີ້ວ່າ ທ່ານ Gadhafi ບໍ່ມີຄວາມກ່ຽວພັນໃດໆທັງໝົດກັບປະຊາຊົນ ຊາວລີເບຍ ແລະກ່າວຫາຜູ້ກ່ຽວວ່າ ພະຍາຍາມທີ່ຈະຫຼົບໜີອອກຈາກປະເທດ